CELEX: 32004D0620
Language: bg
Date: 2004-07-26 00:00:00
Title: Решение на Комисията от 26 юли 2004 година за изменение на приложения I и II към Решение 79/542/ЕИО за образците на сертификати за внос на говеда за клане и на прясно месо от говеда, овце и кози (нотифицирано под номер С(2004) 2838)Текст от значение за ЕИП.

Важна правна забележка

|

32004D0620

Официален вестник n° L 279 , 28/08/2004 стр. 0030 - 0043

		20040726Решение на Комисиятаот 26 юли 2004 годиназа изменение на приложения I и II към Решение 79/542/ЕИО за образците на сертификати за внос на говеда за клане и на прясно месо от говеда, овце и кози(нотифицирано под номер С(2004) 2838)(текст от значение за ЕИП)(2004/620/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от рода на едрия рогат добитък, овце, кози и свине, както и на прясно месо или месни продукти от трети страни [1], и по-специално и член 11, параграф 2 от нея,като взе предвид Директива 2002/99/ЕО на Съвета от 16 декември 2002 г. относно установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека [2], и по-специално член 9, параграф 4 от нея,като има предвид, че:(1) Решение 79/542/ЕИО на Съвета от 21 декември 1976 г. относно съставянето на списък на трети страни или части от трети страни и относно определяне на ветеринарно-санитарните и здравните условия и ветеринарното сертифициране за внос в Общността на някои живи животни и прясно месо от тях [3], предвижда че вносът на тези животни и на това месо трябва да отговаря на изискванията, определени в образците на сертификати, установени с посоченото решение.(2) За по-голяма яснота и прозрачност е уместно да се изменят някои референтни номера и атестации, установени в някои образци на ветеринарни сертификати в приложение I, част 2 и в приложение II, част 2 на Решение 79/542/ЕИО. По същите причини в приложение II, част 1 имената на две аржентински провинции трябва да отпаднат и да се измени една допълнителна гаранция за Уругвай.(3) Налага се следователно да се изменят приложения I и II към Решение 79/542/ЕИО.(4) Предвидените в настоящото решение мерки са съобразени със становището на Постоянния комитет по хранителната верига и здравето на животните,ПРИЕ НАСТОЯЩОТО РЕШЕНИЕ:Член 1Решение 79/542/ЕИО се изменя, както следва:1. в приложение I, част 2 образец "BOV-Y" се заменя с текста, който фигурира в приложение I към настоящото решение;2. в приложение II, част 1 в колона "описание на територията", съответстваща на "код на територията" AR-1, думите "La Pampa" и "Santiago del Estero" се заличават и в колона "GS", съответстваща на "код на територията""UY-0", на реда на "OVI", се заличава "Б" и се заменя с "А";3. в приложение II, част 2 образец "BOV" и образец "OVI" се заменят с текста, който фигурира в приложение II към настоящото решение, а в образците "POR", "EQU", "RUF""RUW", "SUF", "SUW" и "EQW" в клетка 5, "Местоназначение на месото", точка 5.2 се заменя със следния текст:"5.2. Предприятие:Име и адрес: …Номер на одобрението или на регистрацията …"Член 2Настоящото решение се прилага от 17 септември 2004 г.Член 3Адресати на настоящото решение са държавите-членки.Съставено в Брюксел на 26 юли 2004 година.За КомисиятаDavid ByrneЧлен на Комисията[1] ОВ L 302, 31.12.1972 г., стр. 28. Директива, последно изменена с Регламент (ЕО) № 807/2003 (ОВ L 122, 16.5.2003 г., стр. 36).[2] ОВ L 18, 23.1.2003 г., стр. 11.[3] ОВ L 146, 14.6.1979 г., стр. 15. Решение, последно изменено с Решение 2004/554/ЕО на Комисията (ОВ L 248, 22.7.2004 г., стр. 1).--------------------------------------------------20040726ПРИЛОЖЕНИЕ I+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------20040726ПРИЛОЖЕНИЕ II+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------